Džordžtaunas (Vašingtonas)

**Džordžtaunas** () – Vašingtono miesto (JAV) rajonas, esantis šiaurės vakarinėje dalyje, išsidėstęs palei Potomako upės krantus. Vienas pagrindinių prekybos rajonų ir turistų traukos maršrutų Vašingtone.

Džordžtaune įsikūręs pagrindinis Džordžtauno universiteto miestelis, daugelio užsienio šalių ambasados (Islandijos, Kamerūno, Kosovo, Lichtenšteino, Mongolijos, Prancūzijos, Švedijos, Tailando, Ukrainos, Venesuelos). Rajone išlikę įvairių istorijos laikotarpių gyvenamųjų, komercinių, gamybinių pastatų. Istoriniai pastatai datuojami 1751–1950 m.

 
Pagrindiniai verslo ir prekybos objektai susitelkę ties Viskonsino aveniu ir M gatvės sankirta, kur stovi prabangios parduotuvės, barai, restoranai bei prekybos centro *Georgetown Park* pastatas. A-klasės daugiafunkcių pastatų kompleksas *Washington Harbour* su pakrantės restoranais įsikūręs į pietus nuo K gatvės, tarp 30 ir 31–osios gatvių.

## Istorija

1751 m. kolonijinėje Merilando provincijoje įkurtas Džordžtauno uostas – 40 metų anksčiau nei buvo sukurti federalinė apygarda ir Vašingtono miestas. Džordžtaunas liko atskiru municipaliniu rajonu iki 1871 m., kol JAV Kongresas nepatvirtino naujos vieningos vyriausybės visai Kolumbijos apygardai. 1895 m. priimtas specialus įstatymas panaikino Džordžtauno vietinius įstatymus ir pervadino gatves, kad jos atitiktų Vašingtone priimtą tvarką.  

Rajonas pavadintas Didžiosios Britanijos karaliaus Jurgio II garbei. Iki 1790 m. tai buvo didžiausias tabako eksporto uostas kolonijoje. Potomako bendrovei priklausė tekstilės, virvių, popieriaus fabrikai, liejyklos. XIX a. pradžioje buvo nutiestas Česapiko ir Ohajo kanalas, sujungęs Džordžtauną su Kamberlandu per Apalačų kalnus. Jis buvo naudojamas anglims iš Aleganų transportuoti. Iki Pilietinio karo Viskonsino ir O gatvių rajone vyko prekyba vergais.

## Lankytinos vietos

Visas Džordžtauno istorinis rajonas įrašytas į Nacionalinį istorinių vietų registrą už didelę gerai išsilaikiusios kolonijinės ir federalinės architektūros koncentraciją. Tarp istorinių paminklų:
* Česapiko ir Ohajo kanalas (XIX a. pr.)
* Dumbarton Oaks rūmai (1944 m. Dambarton Okso konferencija dėl JTO kūrimo; XIX a. pr.) 
* Džordžtauno liuteronų bažnyčia (1914 m.)
* Džordžtauno presbiterionų bažnyčia (1881 m.)
* Healy Hall (priklauso Džordžtauno universitetui; 1877–1879 m.) 
* Oak Hill kapinės su neogotikine koplyčia (1848 m.) 
* Old Stone House (seniausias namas Vašingtone; 1765 m.) 
* Tudor Place rūmai (priklausė Martos Vašington anūkės šeimai; 1816 m.) 
* Voltos laboratorija ir biuras (įkūrė Aleksandras Belas; 1885–1893 m.)

## Galerija


Wisconsin Avenue NW, Georgetown, Washington, DC (45694221865).jpg|Viskonsino aveniu
M Street and 31st Street N.W., Georgetown, Washington, DC.jpg|M gatvės fasadai
35th Street NW, Georgetown, Washington, DC (39642458323).jpg|35–osios gatvės fasadai
USA-Georgetown C&O Canal.jpg|Česapiko ir Ohajo kanalas
C&O Canal in Georgetown July 2023.jpg|Česapiko ir Ohajo kanalas
Dumbarton Oaks - house photo with snow.jpg|Dumbarton Oaks rūmai
Healy Hall Georgetown University.jpg|Healy Hall (Džordžtauno universitetas)
Georgetown Lutheran Church.jpg|Liuteronų bažnyčia
The Old Stone House.jpg|Seniausias mūro namas
Tudor Place (16689233310).jpg|Tudor Place rūmai
Volta Bureau Washington DC.JPG|Voltos biuras
Exorcist Stairs.jpg|Laiptai, patekę į siaubo filmą „Egzorcistas“
The Shops at Georgetown Park.jpg|Prekybos centre *Georgetown Park*
Washington Harbour sidewalk.jpg|Daugiafunkcio komplekso krantinė


## Išnašos

## Nuorodos

* Citizens Association of Georgetown , community association
* GeorgetownDC.com, by the Georgetown Business Improvement District